Nos Guillelmus de Ripperia, miles, ballivus Matisconensis, notum facimus universis presentes litteras inspecturis, quod Guillermeta, uxor Garnerii de Oblato, constituta coram mandato nostro, videlicet Clemente de Sancto Andrea, clerico jurato nostro, ad hoc a nobis specialiter deputato, vendit, de auctoritate et consensu dicti Garnerii, ejus mariti, et mandato, domino Henrico de Oblato, militi, et ejus heredibus in perpetuum, duodecim denarios Clunienses censuales, quos eidem Guillermete venditrici debet, ut coram dicto jurato asserit, Odetus d’Estans, de quadam pecia terre sita ante domum Esarrives, ex una parte, et vercheriam Clementis Mathei, ex altera, pretio quindecim solidorum Turonensium, quos dicta venditrix confitetur et publice recognoscit coram dicto mandato nostro se habuisse et recepisse a dicto emptore, etc. In cujus rei testimonium, ad preces dictorum Guillermete et Garnerii nobis per dictum mandatum nostrum oblatas, cui super hiis et aliis fidem plenariam adhibemus, sigillum commune domini regis Francorum in baillivia Matisconensi presentibus litteris duximus apponendum. Datum durante censa Gaufridi Bergeri in officio tabellionum, anno Domini Mº CCº octavo nono, salvo jure domini regis et alieno, die mercurii ante Ascensionem Domini. Expedita est coram me Clemente de Sancto Andrea, clerico. (Seing du notaire. Le sceau est perdu.)